Φιλετίνια από ψαρονέφρι με λιαστές ντομάτες και κρασί
800 γρ. ψαρονέφρι, κομμένο σε φέτες πάχους περίπου 2 εκ., 40 ml ελαιόλαδο, 8 -10 λιαστές ντομάτες από βαζάκι, στραγγισμένες και ψιλοκομμένες, 100 ml κόκκινο κρασί αλάτι, φρεσκοτριμμένο πιπέρι, τα φυλλαράκια από 1 κλωναράκι φρέσκο θυμάρι ή 1/2 κουτ. γλυκού θυμάρι ξερό, τριμμένο, 2 κουτ. σούπας φύλλα φρέσκου δυόσμου, ψιλοκομμένα
Για τα φιλετίνια από ψαρονέφρι με λιαστές ντομάτες και κρασί, ξεκινάμε ζεσταίνοντας το λάδι σε ένα μεγάλο τηγάνι κατά προτίμηση αντικολλητικό και σοτάρουμε τις φέτες από το ψαρονέφρι, μέχρι να ροδίσουν καλά και από τις δύο πλευρές. Αλατοπιπερώνουμε, προσθέτουμε τις λιαστές ντομάτες, το θυμάρι και σβήνουμε με το κρασί.Χαμηλώνουμε τη φωτιά και σιγομαγειρεύουμε μέχρι να εξατμιστεί το κρασί στο μισό και να δημιουργηθεί μια ελαφριά σάλτσα. Δοκιμάζουμε αν χρειάζεται επιπλέον αλάτι και προσθέτουμε το δυόσμο. Κατεβάζουμε από τη φωτιά και σερβίρουμε συνοδεύοντας με τηγανητές πατάτες και μπρόκολο περασμένο από τον ατμό.
Κρασί,Χοιρινό